Søren Bregendal

Søren Bjørrild Bregendal (født 6. september 1983 i Hørsholm) er en dansk skuespiller, sanger/sangskriver, fundraiser, iværksætter, projektleder, coach og tidligere direktør for foreningen "P.S I Love You". Han er bedst kendt som forsangeren for det danske popband C21, der opnåede succes i starten af 00’erne bl.a med sangene "You Are The One" og "All That I Want", og som eksisterede fra 1998 til 2006. Bregendal har også haft hits som solokunstner med sange som Summer Sun og Every Breath I Take, der begge udkom på hans debutalbum Life Is Simple Not Easy i 2007. Men mest kendt er sangen Electric Eyes der udkom i 2008, sangen peakede som #9 på Hitlisten hvilket er Bregendals højeste placering som solokunstner nogensinde. Derudover slog Bregendal sig i 2012 sammen med den danske DJ-duo Aba & Simonsen og udgav i samarbejde sangen Lader Mig Falde, der opnåede en placeringen som #65, sangen opnåede større succes på DK Dancefloor Chart-listen hvor den peakede som #10 hvilket udløste at den blev et stort "club hit" på de danske diskoteker det år. I 2014 blev C21 genforenet til en one/off koncert i København.

Siden 2005 har Bregendal også arbejdet som skuespiller, blandt andet i dramaserien 2900 Happiness, Far til fire, Emily In Paris og Rich Kids fra. I 2010 debuterede Bregendal som teaterskuespiller i forstillingen High School Musical 2 - The Musical. I 2012 dannede han musikgruppen Lighthouse X med Johannes Nymark og Martin Skriver. Lighthouse X deltog i Dansk Melodi Grand Prix 2016, hvor de vandt med sangen "Soldiers of Love".

Han arbejdede i årene 2016 til 2020 som kreativ direktør i Hjerteforeningen P.S. I Love You som han selv havde grundlagt. I 2020 lukkede Hjerteforeningen projektet efter det var blevet kritiseret for at være uvidenskabeligt.

I 2018 indtog han værtsrollen for indsamlingsshowet PULS på DK4.

I 2021 vendte han tilbage til skuespillerfaget efter en pause på 9 år. Han spiller rollen som Erik DeGroot i 2. sæson af den Emmy-og-Golden Globe nomineret Netflix-serie Emily In Paris.

Siden 2022 har Søren Bregendal bl.a også været tilknyttet, som ansat oppe på den økologiske gård Fulgebjerggaard der til dagligt bliver drevet af Camilla Plum.

Tidslinje

1998 – 2006: C21 og Far til Fire, Supervoksen og Summer Sun 
I 1998 Dannede Bregendal boybandet C21 sammen med skolekammeraten Esben Duus. I 2000 mødte Bregendal og Duus, Pepke til en af deres koncerter og hermed blev Pepke en del af gruppen. I 2002 udkom gruppens første single "Stuck in My Heart", der gik direkte ind på din danske histliste.

I 2003 udkom gruppens selvbetitlede debutalbum som havde stor succes og nåede #9 på Hitlisten albumhitliste, og det solgte guld i Danmark. Udover succesen i Danmark blev gruppen også populær i Sydøstasien og særligt Thailand, hvor singlen "Stuck In My Heart" endte på en førsteplads på den nationale airplay chart. Senere samme år optrædte C21 til en udendørs sommerkoncert med andre store danske navne heriblandt Bent Fabricius-Bjerre, Caroline Henderson og Birthe Kjær. C21 gæstede MGP samme år, for at spiller sangen "She Cries". Gruppen gæstede også til Zulu Awards samme år.

I 2004 udkom gruppens andet album Listen, som indeholdte singlen "All That I Want" der ligeledes blev uhyre populær. Desværre nåede Listen. ikke ligeså stor popularitet som foregængeren. Singlen "All That I Want" spillede Bregendal og C21 live fra søndagsprogrammet Snurre Snups Søndagsklub.

I 2005 udgik Duus ud af gruppen grundet forskellige uenigheder både professionelt og privat, men Pepke og Bregendal fortsatte som duo. Senere dette år fik Bregendal sin første filmrolle som Peter i familiefilmen Far til fire - gi'r aldrig op!.

I 2006 gik C21 endeligt i opløsning. Senere samme år spillede han igen med i Far til fire, denne gang i efterfølgeren Far til fire - i stor stil. Samme år spillede han rollen som Rasmus i filmen Supervoksen, dette var Bregendals første skuespiller rolle ved siden af Far til Fire-filmene. Bregendal udgav samtidig EP'en Summer Sun, som var hans første solo udgivelse. EP'en nåede ikke at indtage en plads på Den Danske Hitliste.

2007 – 2011: Solo, Rich Kids, 2900 Happiness og velgørenhed 
I 2007 fik han hovedrollen som Marc i den anmelderroste Rune Bendixen film Rich Kids sammen med bl.a. Sebastian Jessen og Ramadan Huseini. Hans rolle i filmen lagde i 2014 navn til en antipris, som blev uddelt i podcasten Dårligdommerne. Den gives til den skuespiller, der gør filmen værd at se, enten fordi vedkommende gør det så dårligt, at det er underholdende, eller fordi personen gør det godt i en ellers ekstremt ringe film. Samme år fik han rollen som den charmende Hellerup-dreng Simon i dramaserien 2900 Happiness på TV3. Serien fik i alt 3 sæsoner, og fik en god modtagelse af kritikerne.

Efter bruddet med bandet C21 i 2006, udgav Bregendal sit første soloalbum, Life Is Simple Not Easy, den 1. oktober 2007, der dog fik dårlige anmeldelser. Albummet fik en 73. plads Den Danske Hitliste.

Bregendal gæstede radioprogrammet Planet Voice d. 27 februar 2007, i afsnittet Far til Rich Kids. Her blev Bregendal interviewet i forbindelse med sin rolle i filmen Rich Kids af filmskaberen Rune Bendixen, værten på programmet var Mikkel Kryger.

I 2008 medvirkede Bregendal i talentshowet Vild med Dans, hvor han dansede med Ashli Williamson. Bregendal fik en 8. plads i sæsonen. Bregendal indtog igen rollen som Peter i filmen Far til fire - på hjemmebane samme år. Senere samme år blev han tilknyttet Børn Unge og Sorg samt Børns Vilkår, som han stadig arbejder med i dag. Bregendal vandt i 2008 Boogie prisen i kategorien Årets Kys for en scene i Rich Kids sammen med Benjami Lorentzen. Han var også nomineret til prisen Årets Danske Idol. Senere samme år gæstede Bregendal Tv-programmet Comedy Fight Club, som gæstedommer i et enkelt program.

Senere dette år udkom Bregendal med EP'en Electric Eyes, der indeholdte indeholder nummeret med samme navn, der også var at finde på Bregendals debutalbum Life Is Simple Not Easy fra 2007. Electric Eyes indtog dog ikke nogen plads på hitlisten fra hverken Life Is Simple Not Easy-albummet eller fra EP'en med samme navn. Dog lykkedes det Brian Ego-versionen at få en 9. plads på den danske histliste i 2 uger i træk, dette er Bregendals højeste placering som solo artist nogensinde.

Bregendal valgte i 2009 efter at have udgivet ét soloalbum, to EP’er og medvirke på soundtracket til TV3-serien 2900 Happiness, at indstille karrieren som musiker, for at fokusere mere på velgørenhed og skuespil. Han medvirkerede senere dette år i DR børneprogrammet Gepetto News, som medvært ved siden af Jacob Riising i to afsnit.

I 2010 Bregendal spillede med i Far til fire - på japansk, og samme år fik han hovedrollen i den Reumertvindende musical High School Musical 2.

I 2011 spillede han med i Far til fire - tilbage til naturen, og senere samme år i Klassefesten, som parterapeuten Carsten. Bregendal medvirkede samme år sammen med Malene Qvist på The Voice ON! der omhandlede "det at være kendt", og her fortalte Bregendal følgende:

2012 – 2016: Lighthouse X, C21–reunion og Lader Mig Falde 

I 2012 spillede han rollen som Peter i Far til fire - til søs, dette er Bregendals hidtil sidste filmrolle.

Bregendal vendte i 2012 tilbage til musikken, efter 3 års pause og fokus på velgørenhed, skuespil og andre mærkesager. Han lavede et samarbejde med en række danske DJs, bl.a med duoen Aba & Simonsen, om at udgive en række singler i 2012 og derefter et nyt album i 2013. Men Bregendal valgte senere at droppe projektet, han nåede dog at udgive EP'en Lader Mig Falde, der indeholdte singlen Lader Mig Falde der gik direkte ind på en 10. plads på Den Danske Hitliste i én uge. Bregendal medvirkede i 2012 på Fødelsdagshjælpens All Stars sangen "Din Dag", der indeholdte vokaler fra andre danske sangere og sangerinder så som Sanne Salomonsen, Peter Belli, Julie Berthelsen og Thomas Buttenschøn.

Samme år dannede Bregendal musikgruppen Lighthouse X sammen med Martin Skriver og Johannes Nymark. Gruppens formål gik ud på at samle penge ind til, fattige og voldsramte børn.

I 2013 valgte Bregendal at pensionere sig selv som skuespiller, da han mente at han var blevet mæt nok af skuespillet. Bregendal fortalte følgende til B.T.:
Senere samme år blev han udnævnt til ambassadør for børnehjælpsdagen.

I 2014 blev Bregendal genforenet med ex-C21 medlemmet David Pepke som C21 for første gang siden opløsningen i 2006 for at spille numrene "Stuck In My Heart", "All that I want" og "You Just Wait And See" på Bastionen & Løven i København i anledning af en af Bregendals private venners bryllup på samme dag. I forbindelse TV3's indsamlingsshow Børneindsamlingen optrådte Bregendal sammen med Lighthouse X for at samle penge ind til fattige børn i Afrika.

I 2015 udgav Lighthouse X EP'en Lighthouse X – EP. Senere dette år annoncerede Lighthouse X at de skulle medvirke i Dansk Melodi Grand Prix 2016, med sangen "Soldiers of Love". Ved deltagelsen i Dansk Melodi Grand Prix vandt Lighthouse X med deres sang, og de gik dermed videre til Eurovison Song Contest samme år. Gruppen blev stemt ud under kvalifikationsrunderne, og nåede derfor ikke til finalen. Senere samme år valgte Bregendal, Nymark og Skriver at gå hver til sit. De annonceret på deres Facebook-side, at den sidste koncert ville finde sted d. 17 august 2016 til Copenhagen Pride. Bregendal har ikke været aktiv på den musikalske scene siden opløsningen af Lighthouse X i 2016.

2017 – 2020: P.S. I Love You 
Bregendal hararbejdetfo Børns Vilkår og har været ambassadør siden 2013 for børnehjælpsdagen og som fundraiser for Børn Unge Og Sorg. Bregendal stiftede i 2016 en forening kaldet "P.S. I Love You" der er en hjerteforening, hvor han er kreativ direktør.

I 2017 var Bregendal gæst i et afsnit af GO' Morgen Danmark, for at tale om sin veganske livstil.

I 2018 blev Bregendal udvalgt til at være vært sammen med Rushy Rashid for indsamlingsshowet PULS som blev sendt på DK4. Programmet blev sendt i samarbejde med Hjerteforeningen, som Bregendal også er ambassadør for. Bregendal har siden 2018 været medejer af IT-virksomheden "Talk Flow" sammen med Anna Fast Nilsson.

Samme år udgav Søren Bregendal i samarbejde med NORD Magasinet en miniserie sammen med Johanne Mosgaard under navnet Veganske Hverdagsretter via NORD Magasinet's YouTube kanal. Formålet ved dette var at give ideer og oplevelser med vegansk mad.. Der blev i alt produceret 6 episoder, hvor Bregendal medvirker i dem alle.

Senere samme år lagde Bregendal sine egne coverversioner af seks af hans yndlingssange på sin instagramprofil under titlen Sunday Sessions.

I 2019 udgav B.T. en artikel der omhandlede Søren Bregendal og bandet C21 som han var medlem af i sine yngre år, her afslørede Bregendal at han stadig skriver og udvikler musik, som måske udkommer som soloprojekt. Men der er dog endnu ikke planlagt officielle udgivelser.

I 2020 fik P.S I Love You bygget deres første såkaldte “hjertehjem”, til brug for personer med hjerteproblemer i forbindelse med Rigshospitalet, men den 18. august 2020 besluttede Hjerteforeningen at lukke P.S I Love You samt at opsige Bregendal. Projektet, der i offentligheden var blevet kritiseret for at være uvidenskabeligts samt for at promovere alternative behandlinger, skulle have løbet frem til 2023.

2021 – nu: Comeback til skuespil, Emily In Paris og samarbejde med Camilla Plum 
I December 2021 kom det frem at Søren Bregendal ville vende tilbage til fiktionens verden for første gang siden Far til Fire - til søs fra 2012. Bregendal udtalte til BT, i 2013 at han havde besluttet sig for at indstille sin karriere som skuespiller da han følte sig “mæt”. Efter en længere pause fik Bregendal lysten til at vendte til skuespillet han udtalte følgende til BT:

Samme måned blev det offentliggjort at Søren Bregendal skulle spille rollen som den hollandske fotograf Erik DeGroot i 2. sæson af den Emmy-og-Golden Globe normineret Netflix-serie Emily In Paris.

I 2021 optrådte Bregendal i Trinitatis Kirken i København sammen med det tidligere Lighthouse X-medlem Martin Skriver og operasangeren Jens-Christian Wandt . Dette var i forbindelse med en julekoncert for ADIS-fondet.

I 2022 indgik Bregendal et samarbejde med arkitekten Camilla Plum, der ejer den økologiske gård Fulgebjerggaard nær Græsted i Nordsjælland.

Privatliv 
Søren Bregendal bor til hverdag i Charlottenlund. Bregendal er ugift og havde frem til 2021 aldrig haft et forhold for offentligheden, Bregendal er idag i et forhold med en kvinde ved navn Emma. 

Bregendal har siden 2003 levet en vegetarisk livstil, da han under sin tid i C21, fandt ud af at hans mave ikke kunne tåle kød. Dette fik han at vide fra en læge der anbefalede ham at leve en vegetarisk livsstil. Siden 2012 har Bregendal også levet 100% vegansk, hvilket har resulteret i at han heller ikke drikker alkohol mere. Bregendal prøver også at undgå sukker i sin hverdag.

Bregendal fortalte i et interview med Se & Hør fra 2011 at han i sine unge år havde kæmpet med både depressioner og tvangstanker, og har bl.a. været indlagt op til flere gange.

I et interview i 2016 udtalte Bregendal, at han ikke ønsker at blive gift eller få børn, og han var efterfølgende med i det forhenværende tv-program GO' Aften Danmark på TV 2, hvor han udtalte:

Hæder 
Boogie prisen

Diskografi 

 Life Is Simple Not Easy (2007)

Turnéer

med C21 
 The Very First C21 Tour (2003–2004)
 The Listening Tour (2005–2006)
 C21 reunion concert (2014; one/off)

med Lighthouse X 
 Lighthouse X Live (2015–2016)

Filmografi

Film

Teater

Tv

Referencer

Eksterne henvisninger 
 
 
 

Skuespillere fra Danmark
Sangere fra Danmark
Veganere
Personer fra Hørsholm
C21
Lighthouse X